એમની વાત કડવી હતી, પણ મને ગળે ઉતરી. હું ઘરે જઈ મારા પ્રવાસના સ્મરણો લખવાનો હતો. ખુશ થતો હતો કે નવું સ્થળ લોકો સુધી પહોંચાડીશ. પણ શું હું અહીં પર્યટન વધારીને આ પ્રકૃતિને નષ્ટ કરવામાં સહભાગી નહી બનું? બહુજ ઓછા સ્થળો આવા સુંદર રહી ગયા છે. હા, હશે આ અમારું નાનું ખાનગી સ્વર્ગ.. પણ કેમ નહીં આ ખાનગી સ્થળને પ્રકૃતી પાસે રહેવા દઉં! થોડું તો થોડું, બધાને તો રોકી નથી શક્તા પણ મારા તરફથી તો પૂરતો પ્રયત્ન કરી જ શકું છું.